Азёры Беларусі

У Беларусі налічваецца каля  вялікіх і малых азёраў. Месцамі (Браслаўскі, Ушацкі раёны) яны займаюць да 10&nbsp;% тэрыторыі краіны.

У паўночнай частцы краіны, у басэйнах Дзьвіны і Нёмана месьцяцца найбольш глыбокія, разнастайныя па абрысах і маляўнічасьці азёры (да 4 тысячаў). Гэты рэгіён нездарма завецца Беларускім Паазер'ем. У паўднёвай жа частцы краіны, у Беларускім Палесьсі, у басэйнах Дняпра і Буга пераважаюць шматлікія дробныя, даволі аднастайнага выгляду старычныя азёры (каля 6 тысячаў).

Сумарная плошча ўсіх азёраў Беларусі амаль 2000&nbsp;км², агульны аб’ём вады ў іх 6—7&nbsp;км³.

## Паходжаньне
Большасьць азёраў Беларусі маюць ледавіковае паходжаньне. Прыкладна 18—20 тыс. гадоў назад паўночная частка сучаснай тэрыторыі Беларусі было схавана пад ледавіком, які марудна рухаўся з боку Скандынаўскай і Кольскай паўвыспаў. У выніку пацяпленьня клімату (прыкладна 12 тыс. гадоў назад) дзейнасьць ледавіка па паўднёвай яго мяжы аслаблялася, частка талай вады спускалася рэкамі, а частка ўтварала азёры.

Менавіта таму асноўны аб’ём азёрных водаў Беларусі знаходзіцца ў паўночнай яе частцы, у Віцебскай вобласьці (каля 85&nbsp;%). Сярод раёнаў, якія ўтрымліваюць найбольш азёрнай вады (па аб’ёму): Браслаўскі, Чашніцкі, Лепельскі і Расонскі (усе ў Віцебскай вобласьці), а таксама Мядзельскі (Менская вобласьць).

У цэнтральнай частцы краіны азёраў мала, бо пасьля раставаньня ледавіка яны сьцяклі па глыбокаўрэзаных рэках, а катлавіны іх запоўніліся торфам. Менш за ўсё азёраў у Магілёўскай вобласьці.

## Кліматычныя асаблівасьці
Найбольш высокі ўзровень вады ў азёрах у канцы сакавіка — пачатку красавіка, пасьля веснавога раставаньня сьнегу. На вялікіх азёрах вада падымаецца на 0,4—0,5&nbsp;м, на меншых&nbsp;— на 0,8—1&nbsp;м.

Летам водная маса расслойваецца на тэмпэратурныя слаі (летняя стратыфікацыя): верхні зь іх (эмпілімніён) добра награецца і перамешваецца; у сярэднім (мэталімніён, альбо слой тэмпэратурнага скачка) тэмпэратура паніжаецца на 3—5&nbsp;°С на кожны мэтар глыбіні; ніжні (гіпалімніён) халодны і шчыльны, з тэмпэратурай 5—7&nbsp;°С. Зімой назіраецца адваротная стратыфікацыя, якая характарызуецца павышэньне тэмпэратуры ад 0&nbsp;°С каля паверхні да 2,5—3&nbsp;°С, радзей на 4&nbsp;°С каля дна. У мелкаводных азёрах уся тоўшча воднай масы ў выніку перамешваньня аднародная да дна.

Улетку азёры праграваюцца (у глыбокіх толькі верхні слой) ў сярэднім да 18—20&nbsp;°С, зрэдку, у сьпякотнае надвор’е, да 22—24&nbsp;°С. Узімку ледзяное покрыва трымаецца ў сярэднім зь лістапада да красавіка, таўшчыня лёду 50—70&nbsp;см, у суровыя зімы на асобных азёрах да 1&nbsp;м.

## Памеры

Каля 75&nbsp;% усіх азёраў Беларусі маюць плошчу меншую за 0,1&nbsp;км². Хаця існуюць і даволі буйныя азёры, найбольшыя зь якіх: Нарач (79,6&nbsp;км²), Асьвейскае (52,6&nbsp;км²), Князь-возера (40,3&nbsp;км²), Лукомальскае (37,7&nbsp;км²), Дрывяты (36,1&nbsp;км²).

Найбольш даўгім зьяўляецца возера Сялява (Крупскі раён), якое цягнецца на 15&nbsp;км, трохі саступае яму возера Сьвір (Мядзельскі раён)&nbsp;— 14,1&nbsp;км. Возера Нарач&nbsp;— самае шырокае, ушыркі яно сягае 9,8&nbsp;км.

## Глыбіня

Ня шмат і глыбокіх азёраў. Глыбінёй больш за 30 мэтраў налічваецца ўсяго 24 азёраў, найбольш глыбокія зь якіх:
# Доўгае — глыбіня 53,6&nbsp;м;
# Рычы — глыбіня 51,9&nbsp;м;
# Гінькава — глыбіня 43,3&nbsp;м.
Самае мелкае возера&nbsp;— Судабле (Смалявіцкі раён), якое мае максымальную глыбіню ўсяго 0,6&nbsp;м пры сярэдняй глыбіні 0,43&nbsp;м.

## Празрыстасьць
Найбольш празрыстым зьяўляецца возера Глыбокае (Полацкі раён).

## Групы азёраў
Азёры на Беларусі ўтвараюць некалькі групаў азёраў. Сярод іх можна вылучыць наступныя:

* Абстэрнаўскія азёры
* Берасьцейскія азёры
* Блакітныя азёры (Балдуцкая група)
* Браслаўскія азёры (Дрывяцкая група)
* Мядзельскія азёры
* Нарачанскія азёры
* Пастаўскія азёры
* Рычана-Дрысьвяцкія азёры (Багінскія)
* Сарачанскія азёры
* Сьвірскія азёры
* Ушацкія азёры

## Разьмеркаваньне азёраў па басэйнах буйных рэк
Колькасьць азёраў Беларусі перавышае 10 тысячаў, але яны разьмеркаваныя па тэрыторыі краіны не раўнамерна:

## Галерэя

Файл:Narač - 4.jpg|Возера Нарач
Файл:LakeVigonoshanskoe.JPG|Возера Выганашчанскае
Файл:Lake Myadel Belarus.jpg|Возера Мядзел
Файл:Sialava lake.jpg|Возера Сялява


Файл:Miastra_-_panarama.jpg|Возера Мястра


## Крыніцы

## Літаратура
* 
* 
* 
* . С. 13—17.

## Вонкавыя спасылкі
* Усе азёры Беларусі. Т. 1-5 // Валер Іваноў-Смаленскі